“ทองฟิวเจอร์” ดีดตัวเหนือ 1,820 เหรียญ รับดอลล์อ่อนหนุนตลาด
ราคาทองฟิวเจอร์ดีดเหนือ 1,820 เหรียญ รับดอลล์อ่อนหนุนตลาด-อัตราผลตอบแทนพันธบัตรรัฐบาลสหรัฐปรับตัวลง โดย ณ เวลา 22.08 น.ตามเวลาไทย สัญญาทองคำตลาด COMEX (Commodity Exchange) ส่งมอบเดือนก.พ. บวก 5.0 ดอลลาร์ หรือ 0.28% สู่ระดับ 1,820.80 ดอลลาร์/ออนซ์
ราคาทองฟิวเจอร์ดีดเหนือ 1,820 เหรียญ รับดอลล์อ่อนหนุนตลาด-อัตราผลตอบแทนพันธบัตรรัฐบาลสหรัฐปรับตัวลง
29 ธ.ค. 2565

ผู้สื่อข่าวรายงานว่า วันนี้(29 ธ.ค.65) ราคาทองฟิวเจอร์ดีดตัวขึ้นเหนือระดับ 1,820 ดอลลาร์ในวันนี้ โดยได้ปัจจัยบวกจากการอ่อนค่าของดอลลาร์ และการปรับตัวลงของอัตราผลตอบแทนพันธบัตรรัฐบาลสหรัฐอายุ 10 ปี
โดย ณ เวลา 22.08 น.ตามเวลาไทย สัญญาทองคำตลาด COMEX (Commodity Exchange) ส่งมอบเดือนก.พ. บวก 5.0 ดอลลาร์ หรือ 0.28% สู่ระดับ 1,820.80 ดอลลาร์/ออนซ์
ทั้งนี้ การอ่อนค่าของดอลลาร์จะเพิ่มความน่าดึงดูดของทอง โดยทำให้สัญญาทองมีราคาถูกลงสำหรับผู้ถือครองเงินสกุลอื่น อย่างไรก็ดี การซื้อขายเป็นไปอย่างเบาบาง ขณะที่นักลงทุนบางส่วนอยู่นอกตลาดในช่วงท้ายปี
ราคาทองสปอตพุ่งขึ้นราว 9% ในไตรมาส 4 โดยดีดตัวขึ้นเกือบ 200 ดอลลาร์ หลังจากดิ่งลงแตะระดับต่ำสุดในรอบกว่า 2 ปีในเดือนก.ย.